नागपुर, 25 जुन, 2022: भारत हादराव बुहुमनां बुथारग्लुंनाय करना भाइरासनि थासारिया मोजाङाव फैदोंमोनब्लाबो लासैनो फिन साग्लोबफिन्नायखौ नुनो मोन्दों।  थारैनो बे गिख्रंथाव थासारिखौ लानानै सरकारा फोसावनानै होनाय सिगांनि माखासे नियमफोरखौ मानिनानै सोलिनाया गोनांथि दङ।  आरो बे बाथ्राखौ सा साज्रां लायालाबासिनो साग्रांथि लानाया मोजां।  सावस्रि बिफाना मिथिहोनाय बायदिब्ला नागपुरनि Central Jail आव जोबथेजानाय सा 9 सुबुंनि देहायाव करना भारइरासखौ टेस्ट खालामनायनि गेजेरजों मोन्नो हादों।  जोबथेसालिनि खुंथाइया पजितिब मोन्नाय सुबुंफोरजों खाथि सोमोन्दोआव फैनायखौबो टेस्ट खालामनायनि राहाखौ लागासिनो दङ।
 थांनाय सुक्रुबारखालि सा 5 जोबथेजानाय सुबुंनि देहायाव कभिद पजितिब मोन्नायखौ लानानै बे समाव जोबथेसालिआव पजितिब मोन्नायनि अन्जिमाया सा 9 जाबाय होन्ना मिथिनो मोन्दों।  आरो माखासे करनानि लैखोनखौ मोन्नायनि उनाव पजितब मोन्दों।  बे समाव पजितिब मोन्नाय सुबुंफोरखौ गुबुन रैखाथि गोनां खथायाव दोन्नाय जादों।  बेराफार्सेथि नागपुराव थांनाय 24 घन्टायाव गासै सा 65 सुबुंनि देहायाव करना भाइरासखौ मोन्नो हायो।  थांनाय सक्रुबारखालि 1,899 सेम्पलखौ नायबिजिरदोंमोन बेनि गेजेरावनो सा 65 सुबुंनि देहायाव मोन्नो हादों।  बेनि गेजेराव सा 9 आ जोबथेसालिआव जोबजानाय सुबुं। 